ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026318

ขอให้แก้ไขปัญหาเสียงดังและกลิ่นเหม็นรบกวนจากการจำหน่ายอาหารตามสั่ง บริเวณ ทาวน์เฮ้าส์ (ไม่ทราบบ้านเลขที่) ซอยโพธิ์ปั้น แยก 3 ถนนอโศก-ดินแดง แขวงดินแดง เขตดินแดง กรุงเทพมหานคร จุดสังเกต จะมีรถพนักงานรับส่งอาหาร เป็นต้นจอดอยู่ด้านหน้าหลายคัน ลักษณะเป็นทาวน์เฮ้าส์ 2 ชั้น เพื่อการอยู่อาศัย เนื่องจากในพื้นที่ดังกล่าวมีการเปิดเป็นร้านอาหาร (ไม่ทราบรายละเอียดของเจ้าของร้าน) โดยจะเปิดให้บริการตลอด 24 ชั่วโมง เป็นประจำทุกวัน ซึ่งมีการเสียงดังและกลิ่นเหม็นรบกวน โดยเฉพาะช่วงเวลา 00.00 -01.00 น.  ส่งผลให้ผู้ร้องและประชาชนที่อาศัยอยู่บริเวณดังกล่าวไม่สามารถพักผ่อนได้อย่างเพียงพอ ประสบปัญหามาเป็นระยะเวลานานแล้ว ประกอบกับผู้ร้องทราบมาว่าประชาชนที่อาศัยอยู่บริเวณดังกล่าวมีการแจ้งเรื่องไปยังหน่วยงานที่เกี่ยวข้องแล้วแต่ยังไม่ได้รับการแก้ไขปัญหา จึงประสงค์ให้หน่วยงานที่เกี่ยวข้องเข้ามาดำเนินการแก้ไขปัญหาดังกล่าว เพื่อเป็นการบรรเทาความเดือดร้อนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata